《何龙友宫詹招同黄玉崙少宰梁积所比部韩孟郁国子游武清园》
明代·李孙宸

河朔风流未易求，官閒聊得事冥搜。侯家池馆仍依郭，意里烟霞自一邱。

编竹为篱随径曲，穿林架阁与云浮。清凉此地全无暑，遮莫琴尊尽日留。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。